open-index/open-wikipedia-markdown huggingface dataset:
நால்வகை ஊழியெண்

எண்ணிக்கைகளை எண் என்கிறோம். தமிழ் உலகம் (தமிழ்மொழி) எண்ணிக்கையை 4 கோணங்களில் பார்த்திருக்கிறது. கடுவன் இள எயினனார் என்னும் புலவர் இறைவன் திருமாலைப் பாடியுள்ள பரிபாட்டில் (3-77முதல்) திருமாலின் பல பெருமைகள் பேசப்படுகின்றன. அவற்றுள் ஒன்று அவன் நால்வகை ஊழியெண்களாய் அவன் நவிலப்படுவது.1 பாழ்

2 கால்3 பாகு4 ஒன்று, இரண்டு, ... என்றெல்லாம் எண்ணிக்கொண்டு செல்லும் பாங்கு.பாழ் = 0கால் = 0.25பாகு = 0.51, 2, ... என்று எண்ணிக்கொண்டே செல்லும் முடிவில்லாத பாங்கு.

இதனை அறிவியல் கோணத்திலும் எண்ணிப்பார்க்க முடியும்.1 வெம்மை அடங்கிக் கிடக்கும் பாழ்நிலை (விண்) ஊழி2 விண் வெடித்து ஓடும் காற்றுஊழி3 கால் வெம்மையும் தண்மையுமாய்ப் பாகுபட்ட ஊழி (தீ, நீர்)4 எண்ணிக்கை உருவம் கொண்ட நிலை

'பாழ் என, கால் என, பாகு என, ஒன்று என | இரண்டு என, மூன்று என, நான்கு என, ஐந்து என, | ஆறு என, ஏழ் என, எட்டு என, தொண்டு என | நால்வகை ஊழி எண் நவிற்றும் சிறப்பினை'

## மேலும் காண்க
*அல்பெயர் எண்

பகுப்பு:தமிழ்க் கணிதம்
அல்பெயர் எண்

எண்ணிக்கை அளவைக் குறிப்பிடுவது எண். அளவு காட்டாமல் மிகுதியைக் குறிப்பிடும் எண்ணுப்பெயர்களும் தமிழில் இருந்தன. அவற்றைத் தொல்காப்பியர் **'அல்பெயர் எண்**' என்று குறிப்பிடுகிறார்.ஐ அம் பல் என வரும் இறுதி - எனபது அவர் நூற்பா (393)
## எண்
நாம் 'ஏழு' என்று வழங்கும் எண் தொல்காப்பியர் காலத்தில் 'ஏழ்' என்று வழங்கப்பட்டது. 'ஏழ்' என்னும் சொல்லை அவர் புள்ளி மயங்கியலில் வைத்துப் புணர்ச்சிவிதி கூறுகிறார்.ஏழன் உருபு (=ஏழாம் வேற்றுமை உருபு)-(388)எழு கழஞ்சு (389)எழுபஃது (390)ஏழாயிரம் (391)ஏழ் நூறாயிரம் (392)ஏழ் தாமரை, ஏழாம்பல், ஏழ் வெள்ளம் (393)ஏழகல் (394)இப்படி ஏழ் எண்ணுக்கு 7 நூற்பாக்கள் வருகின்றன.
## அல்பெயர் எண்
'ஐ'யில் முடியும் தாமரை, 'அம்'மில் முடியும் வெள்ளம், 'அல்'லில் முடியும் ஆம்பல் ஆகிய எண்ணுப்பெயர்கள் அளவிட முடியாத பேரெண்களைக் குறிப்பவை என்பது தொல்காப்பியம் தரும் விளக்கம்.

## விளக்கம்
இதனைப் பத்தின் அடுக்காக எண்ணிப் பார்ப்பதும் முறையானதாகப் படுகிறது.ஒன்று = 1பத்து = 10நூறு = 102ஆயிரம் = 103பத்தாயிரம் = 104நூறாயிரம் = 105பத்து நூறாயிரம் = 106கோடி = 107தாமரை (=கோடிகோடி) = 1014வெள்ளம் (=கோடிதாமரை) = 1021ஆம்பல் (=கோடிவெள்ளம்) = 1028
## பரிபாடலில் அல்பெயர் எண் (=செய்குறி ஈட்டம்)
இந்த எண்களைக் கீரந்தையார் பாடல் (பரிபாடல் 2) செய்குறி ஈட்டம் என்று குறிப்பிடுகிறது. இந்தப் பாடலில் கால ஊழியின் தொன்முறை விளக்கம் காட்டப்படுகிறது.
# தொன்முறை இயற்கையின் பசும்பொன் உலகும், மண்ணும் பாழ்பட எழுந்த விசும்பின் ஊழி
# கரு வளர்ந்த வானத்தில் உருவம் அறியப்படாத ஒன்றன் ஊழி
# உந்துவளி கிளர்ந்த ஊழி
# செந்தீச் சுடரிய ஊழி
# பனியொடு தண்பெயல் தலைஇய ஊழி
# மூழ்கிய வெள்ளத்தில் நிலம் மீண்டும் பீடுயர்பு தோன்றிய ஊழி
இந்த ஊழிக் காலங்கள் தோன்றுகையில் எந்த அளவு இடைவெளிக் காலம் நீண்டது என்பதற்கு அல்பெயர் அளவை எண்களும் அவற்றிற்குத் தரப்பட்டுள்ளன.

## மேலும் காண்க
* நால்வகை ஊழியெண்7ஆம் பத்து - பாடல் 63

## மேற்கோள்

பகுப்பு:தமிழ்க் கணிதம்
நாமக்கல் சட்டமன்றத் தொகுதி

**நாமக்கல் சட்டமன்றத் தொகுதி**, தமிழ்நாட்டின் 234 சட்டமன்றத் தொகுதிகளுள், (Namakkal Assembly constituency), நாமக்கல் மாவட்டத்தின் ஒரு சட்டமன்றத் தொகுதியாகும்.

## தொகுதியில் அடங்கியுள்ள பகுதிக‌ள்
*நாமக்கல்  வட்டம் (பகுதி) சர்க்கார் நாட்டாமங்கலம், அக்ரகார நாட்டாமங்கலம், கல்யாணி, அனந்தகிருஷ்ணராயசமுத்திரம், கெஜல்நாய்க்கன்பட்டி, பாச்சல், பிடாரிபட்டி, கடந்தப்பட்டி, ராமநாய்க்கன்பட்டி, கதிராநல்லூர், திருமலைப்பட்டி, கண்ணூர்பட்டி, பொடங்கம், தாத்தையங்கார்பட்டி, நவணி, லக்கபுரம், ஏளுர், தத்தாதிரிபுரம், தத்தாதிரிபுரம் கரடிப்பட்டி, கரடிப்பட்டி, தானத்தம்பட்டி, கரடிப்பட்டி, தானத்தம்பட்டி, அக்ரஹார உடுப்பம், கலங்காணி, காரைக்குறிச்சி, மின்னாம்பள்ளி, பொட்டணம் செல்லப்பம்பட்டி, தாளாம்பாடி, சர்க்கார் உடுப்பம், அணியார், சிலுவம்பட்டி, காதப்பள்ளி, பாப்பிநாய்க்கன்பட்டி, மரூர்பட்டி, வேட்டாம்பாடி, வீசாணம், நல்லிபாளையம் தும்மங்குறிச்சி, எர்ணாபுரம், தளிகை, நரவலூர் தொட்டிபாளையம், திண்டமங்கலம், கீரம்பூர், வள்ளிபுரம், பெரியப்பட்டி, கொண்டிசெட்டிப்பட்டி, நாமக்கல், வகுரம்பட்டி, லத்துவாடி, தொட்டிபட்டி, ராசாம்பாளையம், கோனூர், கீழ்சாத்தம்பூர், தோளுர், அணியாபுரம், பரளி, அரூர், ஆண்டாபுரம், அரசநத்தம், குமரிபாளையம், ஆரியூர், பேட்டைபாளையம், ராசிபாளையம் மற்றும் ஒருவந்தூர் கிராமங்கள்.

நாமக்கல் (மாநகராட்சி), பெரியப்பட்டி (மக்கள் தொகை கணக்கெடுப்பு நகரம்) மற்றும் மோகனூர் (பேரூராட்சி).

## வெற்றி பெற்றவர்கள்

*1951-ம் ஆண்டு இந்த தொகுதிக்கு இரு வேட்பாளர்கள் ஒதுக்கப்பட்டனர். எனவே முதல் இரு பிடித்த வேட்பாளர்களும் தேர்ந்தெடுக்கப்பட்டனர்.
*1957-ல் நாமக்கல் தொகுதியில் இருந்து ஒரு பொது வேட்பாளரும் ஒரு தாழ்த்தப்பட்ட வேட்பாளரும் தேர்ந்தெடுக்கப்பட்டனர். அதனால் தாழ்த்தப்பட்ட இன வேட்பாளர் அல்லாத வி. காளியப்பன் 2-ம் இடம் பிடித்தாலும் மூன்றாம் இடம் பிடித்த தாழ்த்தப்பட்ட இன காங்கிரசு வேட்பாளர் எம். பி. பெரியசாமி 24,240 (18.77%) சட்டமன்றத்துக்கு சென்றார்.
*1962-ல் நாமக்கல் தனித் தொகுதியாகும்.
*1989-ம் ஆண்டு நடைபெற்ற தேர்தலில் காங்கிரசின்  வி. கே. ஆர். இராஜாராம் 28,606 (24.24%) வாக்குகளும் அ. தி. மு. க. ஜானகி அணியைச் சார்ந்த எம். துரைராஜ் 7,474 (6.33%) வாக்குகளும் பெற்றனர்.
*2006-ம் ஆண்டு நடைபெற்ற தேர்தலில் தேமுதிகவின் அமுதா 22,401 வாக்குகள் பெற்றார்.
*1977- 2006 வரை தாழ்த்தப்பட்டவர்களுக்கான தனித் தொகுதியாக இருந்த இத்தொகுதி, தொகுதி மறுசீரமைப்பின் பின் 2010 முதல் பொது தொகுதியாக மாறியுள்ளது.

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:நாமக்கல் மாவட்டத்திலுள்ள சட்டமன்றத் தொகுதிகள்
திருப்பாலை

**திருப்பாலை** என்பது இந்தியா, தமிழ்நாடு, மதுரையின் வடக்கே உள்ள  (கிராமப் பஞ்சாயத்துக்கு உட்பட்ட) ஒரு உட்கடைக் கிராமமாகும்; மதுரை (வடக்கு தாலுகா) வட்டத்தில் உள்ள ஒரு வருவாய் கிராமமாகும். 2011-இல் இதன் கிராமப் பஞ்சாயத்து கலைக்கப்பட்டு மதுரை மாநகராட்சியுடன் இணைக்கப்பட்டது. இங்கு முக்கியத் தொழிலாக விவசாயம் உள்ளது. சமயநல்லூர் சட்டமன்றத் தொகுதியைச் சேர்ந்தது மற்றும் மதுரை மக்களவைத் தொகுதியைச் சேர்ந்ததாகும். ஆன்மிக பேச்சாளர் திருமுருக கிருபானந்த வாரியார் அவர்களின் **கிருபாகரம்**  இப்பகுதியில் அமைந்துள்ளது.

## கல்வி நிலையங்கள்
மதுரைப் புறநகர்பகுதியாகவும், மதுரைக்கு மிக அருகிலும் இந்த ஊர் இருப்பதால் இங்கு பல கல்வி நிறுவனங்கள் அமைந்துள்ளன.
*யாதவர் கல்லூரி
*இ. எம். ஜி. யாதவர் மகளிர் கல்லூரி
* வேதிக் மெட்ரிக்குலேஷன் பள்ளி
* ஜெயின் வித்யாலய பள்ளி முதலியவை இங்குள்ள சில முக்கியக் கல்வி நிறுவனங்கள் ஆகும்.

## அருகேவுள்ள வழிபாட்டுத் தலங்கள்
* திருப்பாலை கிருஷ்ணன் கோவில்
* மந்தையம்மன் கோவில்
* நொண்டிச்சாமி கோவில்                
* திருவேங்கடமுடையன் திருக்கோயில்  
* இஸ்கான் கிருஷ்ணன் கோவில்
* திருப்பாலை ஜூம்மா மசூதி

## மேற்கோள்கள்


பகுப்பு:மதுரை மாவட்டத்திலுள்ள கிராமங்கள்
செம்பட்டியல்

**செம்பட்டியல்** அல்லது **சிவப்புப் பட்டியல்** (*Red list*) என்பது ஒரு உயிரியல் இனமானது அழிந்து போனதற்கான அல்லது அழிந்துபோவதற்கான அச்சுறுத்தலுக்கு ஆட்பட்டதற்கான நிலையை விளக்கும் ஒரு பட்டியலாகும். **[[பன்னாட்டு இயற்கைப் பாதுகாப்புச் சங்கம்]]** (*International Union for Conservation of Nature*) என்ற அமைப்பு வெளியிடும் இந்த **[[சிவப்புப் பட்டியல்]]** இனங்களின் வெவ்வேறு காப்பு நிலைகளை பட்டியலிடுகின்றது. இவற்றில் முக்கியமான பத்து நிலைகளாவன:
* இனஅழிவு நிகழ்ச்சியினால் அற்றுவிட்ட இனம் (EX)
* இயலிடத்தில் அற்றுவிட்ட இனம் (EW)
* மிக அருகிய இனம் (CR)
* அருகிய இனம் (EN)
* அழிவாய்ப்பு இனம் (VU)
* அச்சுறு நிலையை அண்மித்த இனம் (NT)
* தீவாய்ப்பு கவலை குறைந்த இனம் (LC)
* தரவுகள் போதாது (DD)
* மதிப்பீடு செய்யப்படாத இனம் (NE)

## சுருக்கங்கள்

[thumb|right|400px|[மிக அருகிய இனம், அருகிய இனம், அழிவாய்ப்பு இனம் என பன்னாட்டு இயற்கைப் பாதுகாப்புச் சங்கத்தினால் 2007 இல் சிவப்புப் பட்டியலில் இணைக்கப்பட்ட வெவ்வேறு குழுக்களைச் சேர்ந்த இனங்களின் சதவீதம்]]

## பதிப்புகள்

1991ஆம் ஆண்டிலிருந்து பல பதிப்புகள் வெளியிடப்பட்டுள்ளன:

* பதிப்பு 1.0 (1991)
* பதிப்பு 2.0 (1992)
* பதிப்பு 2.1 (1993)
* பதிப்பு 2.2 (1994)
* பதிப்பு 2.3 (1994)
* பதிப்பு 3.0 (1999)
* பதிப்பு 3.1 (2001)
2001 முதல் அனைத்து புதிய பன்னாட்டு இயற்கை பாதுகாப்பு சங்கத்தின் மதிப்பீடுகளும் வகைகள் மற்றும் அளவுகோல் பதிப்பு 3.1ஐப் பயன்படுத்தியுள்ளன.

## இவற்றையும் பார்க்க
* IUCN ஆல் வெளியிடப்படும் சிவப்புப் பட்டியலில் தேடுதலை செய்வதற்காக யூடியூப் இல் வழங்கப்பட்டிருக்கும் ஒளிப்பட உதவிக் குறிப்பு.

## மேற்கோள்கள்


பகுப்பு:உயிரினங்கள்
பகுப்பு:சூழலியல்
பகுப்பு:உயிரியத் தரவுத்தளங்கள்
பகுப்பு:பன்னாட்டு இயற்கைப் பாதுகாப்புச் சங்கம்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல்
மு. நல்லதம்பி

பண்டிதர் **மு. நல்லதம்பி** (13 செப்டம்பர் 1896 - 8 மே 1951) இலங்கையில் அறியப்பட்ட ஒரு தமிழ் அறிஞரும் புலவரும் ஆவார். இவர் நூற்றுக்கு மேற்பட்ட பாடல்களும் பிரபந்தங்களும் இயற்றியுள்ளனர். இலங்கையின் நாட்டுப்பண்ணைத் தமிழில் (சிறீ லங்கா தாயே) மொழிபெயர்த்தார். 1950ம் ஆண்டு இவரால் இலங்கையின் தேசிய கீதம் தமிழ் மொழிக்கு மொழி பெயர்க்கப்பட்டது. அன்றிலிருந்து இன்றுவரை இந்த மொழிபெயர்ப்பு இலங்கையில் தமிழ் பேசும் பிரதேசங்களில் படிக்கப்படுகின்றது. சமுதாய ஊழல்களைக் கண்டித்துப் பல பாடல்களை இவர் பாடியுள்ளார். இவரது ஆக்கத் தொகுப்புகளும் அவர் சார்ந்த பதிவுகளும் " முதுதமிழ்ப்புலவர் மு. நல்லதம்பி: படைப்புகளும் பதிவுகளும்" என்ற நூலாக இலங்கைத் தமிழியற் கழகத்தினரால் வெளியிடப்பட்டது.

## வாழ்க்கைக் குறிப்பு
இவர் யாழ்ப்பாண மாவட்டம், வட்டுக்கோட்டையில் சிந்துபுரம் என்ற கிராமத்தில் முருகுப் பிள்ளைக்கும் தங்கம்மையாருக்கம் புதல்வராகப் பிறந்தார். கொழும்பு ஆங்கில ஆசிரியர் பயிற்சிக் கல்லூரியில் இவர் கல்வி கற்ற போது அங்கு தமிழாசிரியராக விருந்த தென்கோவை, பண்டிதர் ச. கந்தையபிள்ளையிடம் இலக்கிய இலக்கணங்களைக் கற்றார். பின்னர் கொழும்பு சாகிரா கல்லூரியில் தமிழாசிரியராகப் பணியாற்றினார். 1940-ஆம் ஆண்டிலே தமிழ்நாடு திருநெல்வேலித் தமிழ்ச் சங்கத்தார் 'முதுதமிழ்ப் புலவர்' என்னும் பட்டம் வழங்கி இவரைக் கௌரவித்தனர். இலங்கைப் பல்கலைக்கழகத்திலே சில ஆண்டுகள் இவர் விரிவுரையாளராகப் பணியாற்றினார்.

இவரது 'மணித்தாய் நாடும் மரதனோட்டமும்' என்ற நூல் மரதனோட்டக் கவிதைப்போட்டியில் முதற் பரிசைப் பெற்றது.

## தமிழில் இலங்கை நாட்டுப்பண்
இலங்கையின் நாட்டுப்பண் சிங்கள மொழியில் ஆனந்த சமரக்கோன் என்பவரால் 1940 ஆம் ஆண்டளவில் எழுதப்பட்டது. இதனை நல்லதம்பி சிறீ லங்கா தாயே என்ற தலைப்பில் 1950-ஆம் ஆண்டில் மொழிபெயர்த்தார். 1975-ஆம் ஆண்டு தேசிய பொதுக்கல்வித் தராதரப் பத்திர தமிழ்ப்பாடப் புத்தகத்தில் தேசிய கீதம் தமிழிற் பதியப்பட்டுள்ளது. 1975 தேசிய பொதுக்கல்வித்தராதரப் பரீட்சைக்கான - கர்நாடக சங்கீத பாடத்திட்டத்தின் படி - தேசிய கீதம் தமிழிற் கற்பிக்கப்பட்டுள்ளது. தமிழ் மொழிபெயர்ப்பை அதிகாரபூர்வமாக நீக்க அரசுத்தலைவர் மகிந்த இராசபக்ச தலைமையிலான அமைச்சரவை கலந்துரையாடல்களை டிசம்பர் 2010 இல் நிகழ்த்தியது. இதற்கு இலங்கை தமிழ் கட்சிகளின் எதிர்ப்பை அடுத்து தமிழ் மொழி தேசிய கீதத்தை நீக்கும் எண்ணம் தமக்கு இல்லை என இலங்கை அரசின் அமைச்சர் செனிவரத்ன ஊடகங்கள் மூலம் அறிவித்தார்.

## எழுதிய சில நூல்கள்
*மணித்தாய் நாடும் மரதனோட்டமும்
*மொழிப் பயிற்சி
*முது தமிழ்ப்புலவர் மு. நல்லதம்பி படைப்புகளும் பதிவுகளும்

## எழுதிய சில கவிதைகள்
* பாரதியார்

## மேற்கோள்கள்

பகுப்பு:ஈழத்துத் தமிழறிஞர்கள்
பகுப்பு:1896 பிறப்புகள்
பகுப்பு:1951 இறப்புகள்
பகுப்பு:ஈழத்துப் புலவர்கள்
பகுப்பு:பண்டிதர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
கத்திப்பாரா சந்திப்பு

**கத்திப்பாரா சந்திப்பு**, சென்னை மாநகராட்சியின் ஒரு முக்கிய சாலைச் சந்திப்பு ஆகும்.

## அமைவிடம்

இது ஆலந்தூரில், கிண்டிக்கு தெற்கே அமைந்திருக்கிறது. இது ஜி.எஸ்.டி சாலை (தேசிய நெடுஞ்சாலை 45), உள் வட்ட சாலை, அண்ணா சாலை மற்றும் பூந்தமல்லி சாலை ஆகிய இடைவெட்டுச் சந்திகளை இணைக்கிறது.

## குறிப்பு
கத்திப்பாரா சந்திப்பு, ஒரு மிகப் பெரிய இரட்டை அடுக்கு பல்தளச்சாலை மற்றும் இடைமாற்றுச்சந்தி ஆகும். இந்த சுற்றுச்சந்தியில் இந்தியாவின் முதல் பிரதமர் ஜவகர்லால் நேருவின் சிலை அமைந்திருக்கின்றது.

## திறப்பு
ஜி.எஸ்.டி சாலையையும் (NH 45), உள் வட்ட சாலையையும் இணைக்கும் முக்கிய வழி, 9 ஏப்ரல் 2008 அன்று திறந்து வைக்கப்பட்டது. இது முழுமையாக கட்டப்பட்டு, 26 அக்டோபர் 2008 இல் தீபாவளி பரிசாக சென்னை மக்களுக்கு, அன்றைய  முதலமைச்சரால் மு. கருணாநிதியால் இந்திய சீர் நேரம் காலை 9:00 மணியளவில் திறந்து வைக்கப்பட்டது.
## மேற்கோள்கள்

சென்னை சாலைகள்
சென்னை சந்திப்புகள்
பகுப்பு:சாலைப் போக்குவரத்து
பகுப்பு:சென்னையின் பாலங்களும் மேம்பாலங்களும்
கிறித்தவ தமிழ் இலக்கியம்

கிறித்தவம் தொடர்பான தமிழ் இலக்கியங்கள் **கிறித்தவ தமிழ் இலக்கியங்கள்** எனப்படும்.  கிறித்தவ சமய பின்புலம் கொண்டோர் ஆக்கிய இதர ஆக்கங்களும் கிறித்தவ தமிழ் இலக்கியமாக வகைப்படுத்தப்படுவதுண்டு.  பதினைந்தாம் நூற்றாண்டின் இறுதி தொடங்கி கிறித்தவ அறிமுகம் தமிழ்நாட்டிலும், ஈழத்திலும் நிகழ்கிறது.  இதைத் தொடர்ந்து தமிழ்நாடும், ஈழமும் கிறித்தவ ஐரோப்பியரின் குடியேற்றவாத ஆட்சிக்கு உட்படுகின்றன.  இக்காலத்தில் சாதிக் கொடுமை, சலுகைகள், சமய ஈடுபாடு போன்ற பல காரணங்களால் தமிழர்கள் பலர் கிறித்தவ சமயத்துக்கு மதம் மாறினர்.

கிறித்தவ தமிழ் இலக்கியத்தில் ஒரு குறிப்பிடத்தக்க பகுதி ஐரோப்பியர்களின் தமிழ்ப் பணிகள் ஆகும்.  சமயத்தைப் பரப்ப அவர்கள் தமிழை கற்றனர்.  அச்சுப் பணி, அகராதித் தொகுப்பு, மொழிப் பெயர்ப்பு, பேச்சு இலக்கணத் தொகுப்பு, உரைநடை விருத்தி, இலக்கியப் பங்களிப்பு என பல வழிகளில் இவர்கள் பங்களிப்பைச் செய்துள்ளார்கள்.

## இவற்றையும் பார்க்க
* தமிழ் கிறித்தவர்கள்

## வெளி இணைப்புகள்
* இசுலாமிய இலக்கியமும் கிறித்தவ இலக்கியமும்
* பாதிரிமார்களின் தமிழ் பங்களிப்பு: ஒரு நடுநிலைப் பார்வை 1

பகுப்பு:கிறித்தவ தமிழ் இலக்கியம்
கம்பன் கழகம், பிரான்சு

**கம்பன் கழகம் - பிரான்சு** பிரான்சு நாட்டில் இயங்கி வரும் ஒரு தமிழ் இலக்கிய அமைப்பாகும். தமிழ் மொழி, இலக்கியம் தொடர்பாக பல நிகழ்வுகளை இது ஒழுங்கமைத்து உள்ளது. இதில் பல தனித்தமிழ் ஆர்வலர்கள் உள்ளார்கள்.

## வெளி இணைப்புகள்
* கம்பன் கழகம் - பிரான்சு 
* கம்பன் கழக குறளரங்கம் - பிரான்சு

பகுப்பு:பிரான்சியத் தமிழர்
பகுப்பு:பிரான்சில் தமிழ் கல்வி
முக்கிய தமிழக அஞ்சல் அலுவலகங்கள்

## தமிழகத்தில் உள்ள சில முக்கிய தபால் நிலையங்கள் மற்றும் அவற்றின் முகவரிகள்

தமிழக அஞ்சல் வட்டத்தில் மொத்தம் 12185 அலுவலகங்கள் உள்ளன. தமிழகம் முழுவதும் உள்ள பிரதான அஞ்சல் அலுவலகங்கள் மற்றும் அவற்றின் அமைவிடம் அஞ்சலக குறியீட்டு எண்ணுடன் கீழே வழங்கப்பட்டுள்ளது. 

## வரலாறு

இந்தியாவில் பதினெட்டாம் நூற்றாண்டின் பிற்பகுதியில் ஆங்கிலக் கிழக்கிந்தியக் கம்பெனி அமைத்த முதல் மூன்று அஞ்சல் அலுவலகங்களில் ஒன்று மெட்ராஸ் மாகாணத்தில் 1764-1766களில் அமைக்கப்பட்டது. பிறகு பல்வேறு காலகட்டங்களில் மாநிலம் முழுவதும் அஞ்சல் அலுவலகங்கள் அமைக்கப்பட்டு தற்போது மாநிலம் முழுவதும் அமைக்கப்பட்டுள்ளது. 

----

பகுப்பு:தமிழ்நாடு
கைக் கணினி

**கைக் கணினி** (ஆங்கிலம்: *tablet computer*) என்பது ஒரு தொடுதிரை கொண்ட அட்டை வடிவிலான கணினி ஆகும். இதை *வரைபட்டிகைக் கணினி* என்றும் சொல்லலாம். இதன் உள்ளீடானது ஒரு விரல் நுனியாலோ அல்லது ஒரு எண்முறை பேனாவின் மூலமாகவோ தரப்படும். அவ்வாறு தரப்படும் அந்த உள்ளீடைத் தத்தல் என்று அழைப்பர்.

## மலிவு விலைக் கைக் கணினி
35 டாலர்கள் மட்டுமே செலவாகும் படியான சாக்சாட் போன்ற முன்மாதிரிக் கைக் கணினிகள் மூலம் இந்திய ஆய்வாளர்கள் கூறுகின்றனர். ஆனாலும் கூட அதன் மூலப் பொருள்களின் விலை 47 டாலர்கள் ஆகும் என்று கூறப்படுகிறது. ஒரு குழந்தை ஒரு கைக் கணினி திட்டம் (ஒரு.கு.ஒரு.கை.) 100 டாலர்கள் கைக் கணினியை அறிமுகம் செய்துள்ளது. நிகோழசு நெக்குரோபோண்டன், ஒரு.கு.ஒரு.த திட்ட தலைவர், இந்திய ஆய்வாளர்களை இவ்வகையான கைக் கணினிகளை கட்டமைக்க மதராசு தகவல் தொழில்நுட்பத்திற்கு அழைத்துள்ளார்.

## இயக்கு தளம்
வழக்கமான கணினிகள் போன்ற தத்தல்கள் பல வகையான இயங்கு தளங்களில் இயங்கக் கூடும். பிரபலமானவ விண்டோஸ், ஐஒஎஸ், மற்றும் ஆண்ட்ராய்டு ஆகும்.

## முக்கிய வன்பொருள்

* **மையச் செயற்பகுதி :** கைக் கணினியில்  x86, x86-64 அல்லது கட்டமைப்பு மையச் செயற்பகுதிகளை பயன்படுத்துகின்றன.
* தாய்ப்பலகை
* தொடுதிரை 
* திண்மநிலை நினைவகம்
* முடுக்கமானி 
* புளுடூத் இசைவாக்கி மற்றும் கம்பியற்ற பிணைய இசைவாக்கி

## மேற்கோள்கள்

பகுப்பு:கணினியியல்
பகுப்பு:தத்தல் கணினிகள்
பகுப்பு:அமெரிக்கக் கண்டுபிடிப்புகள்
பகுப்பு:கணினி வகைகள்
உரலி

**உரலி**  என்பது, இணைய வெளியில், இணைய வளங்களின் முகவரியை குறிக்கும். **சமச்சீர் வள குறிப்பான்** (அல்லது) **சீர் ஆதார அமைப்பிடக் கண்டுபிடிப்பான்** (Uniform Resource Locator) என்றும் அழைக்கப்படும் பொதுவாக, இணையப்பக்கங்களை குறிக்கவும், இணையக்கோப்புகளைக் குறிக்கவும் வழக்கத்திலுள

## தொடரியல்
* இணையப்பக்கங்களை குறிக்கும் உரலிகள் உதாரணமாக இப்படி http://www.example.com என்று வழங்கப்படும்.
* இணையக்கோப்புகளை குறிக்கும் உரலிகள் உதாரணமாக இப்படி ftp://example.com என்று வழங்கப்படும்.

## மேலும் காண்க
* கணினி_பிணையமாக்கம்_தலைப்புகள்_பட்டியல்
* சுருக்க உரலி

## மேற்கோள்கள்

பகுப்பு:இணையம்
பகுப்பு:கணினிப் பிணையமாக்கம்
ஆதன், பூதன்

**ஆதன், பூதன்** என்னும் பெயர்கள் சங்க காலத்தில் மிகுதி. ஆதன் தந்தையை ஆந்தை என்பதும், பூதன் தந்தையைப் பூதன் என்பதும் தொல்காப்பியர் காலத்துக்கு முந்தைய மரபாக இருந்து வந்திருக்கிறது. (தொல்காப்பியம் 347)நிற்க

வெளியிலிருந்து மூச்சாக உள்ளே செல்லும் காற்றை 'ஆதன்' என்றனர். நம் உடம்பு ஒரு பூதம். ஊது < பூது < பூதம். பூதன் வெளிவிடும் காற்று 'பூதன்' காற்றைக் குறிக்கும் சொல்.

பகுப்பு:சங்க காலப் பண்பாடு
திருச்செங்கோடு சட்டமன்றத் தொகுதி

**திருச்செங்கோடு சட்டமன்றத் தொகுதி** (Tiruchengode Assembly constituency), தமிழ்நாட்டின் 234 சட்டமன்றத் தொகுதிகளுள், நாமக்கல் மாவட்டத்தின் ஒரு சட்டமன்றத் தொகுதி ஆகும்.

## தொகுதியில் அடங்கியுள்ள பகுதிக‌ள்
*திருச்செங்கோடு வட்டம் (பகுதி)
கருவேப்பம்பட்டி, ராஜாபாளையம், கருப்பகவுண்டம்பாளையம், திருமங்கலம், கருமாபுரம், கூத்தாநத்தம், செண்பகமாதேவி, பள்ளக்குழி அக்ரஹாரம், மங்கலம், சப்பயபுரம், மாமுண்டி அக்ரஹாரம், மல்லசமுத்திரம் மேற்கு, கொளங்கொண்டை, கவுண்டம்பாளையம், செம்பாம்பாளையம், கருமனூர், பிள்ளாநத்தம், வட்டூர், கோட்டபாளையம், திருமங்கலம் புதுப்பாளையம், ஆண்டராப்பட்டி, சின்னதம்பிபாளையம், நெய்க்காரப்பட்டி, கைலாசம்பாளையம், தொக்கவாடி, வரகூராம்பட்டி, கவுண்டம்பாளையம், சத்திநாயக்கன்பாளையம், குப்பாண்டாபாளையம், கவுண்டம்பாளையம், வண்டிநத்தம், அவினாசிபட்டி, ராமாபுரம், பருத்திபள்ளி, கோட்டைபாளையம், பாலமேடு, கருங்கல்பட்டி, மொரங்கம், கண்டாங்கிபாளையம், முஞ்சனூர், கல்லுபாளையம், மின்னாம்பள்ளி, மேட்டுபாளையம், கிளாப்பாளையம், மோனிப்பள்ளி, உஞ்சனை, போக்கம்பாளையம், அத்திபாளையம், ஆண்டிபாளையம், தொட்டியபாளையம், ஏமப்பள்ளி, டி.கவுண்டம்பாளையம், பட்லூர், அட்டவணை இறையமங்கலம், மொளசி, செங்கோடம்பாளையம், எளையாம்பாளையம், குமாரபாளையம், பிரிதி, அணிமூர், சிறுமொளசி, வேட்டுவம்பாளையம், வட்டப்பரப்பு, புதுப்புளியம்பட்டி, சித்தளந்தூர், நல்லிபாளையம் மற்றும் மரப்பாரை கிராமங்கள்.

மல்லசமுத்திரம் (பேரூராட்சி), திருச்செங்கோடு (நகராட்சி) மற்றும் தேவனாங்குறிச்சி (மக்கள் தொகை கணக்கெடுப்பு நகரம்).

## வெற்றி பெற்றவர்கள்

*1951 ல் நடைபெற்ற தேர்தலில் இத்தொகுதிக்கு இரண்டு உறுப்பினர்கள் ஒதுக்கப்பட்டார்கள், காங்கிரசின் சார்பில் போட்டியிட்ட தமிழக முன்னால் முதல்வர் ப. சுப்பராயன் மனைவி இராதாபாய் சுப்பராயன் 24279 (22.69%) வாக்குகளும் வி. கே. இராமசாமி 20546 (19.20%) வாக்குகளும் பெற்றனர்.
*1957 ல் நடைபெற்ற தேர்தலில் இத்தொகுதிக்கு இரண்டு உறுப்பினர்கள் ஒதுக்கப்பட்டார்கள்.
*1977ல் காங்கிரசின் டி. எம். காளியண்ணன் 16177 (16.76%) & திமுகவின் டி. கே. சண்முகம் 14433 (14.95%) வாக்குகளும் பெற்றனர்.
*1989ல் அதிமுக ஜானகி பிரிவை சார்ந்த பி. துரைசாமி 30320 (19.84%) வாக்குகளும் காங்கிரசின் பி. பழனிசாமி 20052(13.12%) வாக்குகளும் பெற்றனர்.
*2006ல் தேமுதிகவின் பொங்கியண்ணன் 32327 வாக்குகள் பெற்றார்.

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:நாமக்கல் மாவட்டத்திலுள்ள சட்டமன்றத் தொகுதிகள்
கழுவுள்

**[[காமூர்]] அரசன் கழுவுள்**. இப்போதுள்ள காங்கேயம் சங்ககாலத்துக் காமூர் என்பது தொல்லியல் அறிஞர்களின் துணிபு. 

பெருஞ்சேரல் இரும்பொறை, ஆயர்களின் தலைவனான கழுவுளின் நாட்டைக் கைப்பற்றி அந்நாட்டு ஆனிரைகளைக் கவர்ந்து சென்றான். பெருஞ்சேரல் இரும்பொறையின் மகன் இளஞ்சேரல் இரும்பொறையைப் பாடும் புலவரும் இதனைக் குறிப்பிடுகிறார். 

கழுவுள் அரசன் காமூர் என்னும் ஊரைத் தலைநகராகக் கொண்டு ஆண்டுவந்தான். இந்தக் காமூரை வேளிர் மன்னர்கள் 14 பேர் ஒருங்கிணைந்து தாக்கினர். அப்போது அந்தக் காமூர் மக்கள் செய்வது அறியாமல் கலங்கிநின்றனர். (தோழி! காதலர் காட்டுவழியில் செல்கிறார். அங்கே வெயில் சுட்டெரிக்கிறது. அதனால் கூடு கூடாகப் பூத்திருக்கும் 'இருப்பை'ப் பூ பாறையில் கொட்டுகிறது. அந்த வழியில் செல்லும் காதலரை எண்ணும்போது என் நெஞ்சம் கழுவுள் காமூர் கலங்கியது போலக் கலங்குகிறது - என்கிறாள், தலைவி ஒருத்தி) 

இவன் மாவண் கழுவுள் என்று போற்றப்படுவதால் சிறந்த கொடைவள்ளல் எனத் தெரிகிறது. இவனது காமூரில் வேங்கைப் பூ மணக்கும். அந்தப் பூக்கள் பூதம் (புயல்காற்று) கொண்டுவந்து போட்டவை.

## சான்று மேற்கோள்

பகுப்பு:சங்ககால ஆயர்
பகுப்பு:சேரர் போர்கள்
இராசிபுரம் சட்டமன்றத் தொகுதி

**இராசிபுரம் சட்டமன்றத் தொகுதி** (Rasipuram Assembly constituency), நாமக்கல் மாவட்டத்தின் ஒரு சட்டமன்றத் தொகுதி ஆகும். 2011-ஆம் ஆண்டிற்கு முன்னர் இத்தொகுதி பொது தொகுதியாக இருந்து வந்தது. 

இது, தமிழ்நாட்டின், 234 சட்டமன்றத் தொகுதிகளில் ஒன்று.

## தொகுதியில் அடங்கியுள்ள பகுதிக‌ள்
ராசிபுரம் வட்டம் (பகுதி)
பொன்பரப்பிபட்டி, மின்னக்கல் அக்ரஹாரம், அனந்தகவுண்டம்பாளையம், குமாரபாளையம், அண்ணாமலைப்பட்டி, கீரனூர், பல்லவநாய்க்கன்பட்டி, மலையாம்பாளையம், குட்டலாடம்பட்டி, மேலூர், கீழுர், கிடமலை, ஆயில்பட்டி, நாவல்பட்டி, மங்களபுரம், ஈஸ்வரமூர்த்திபாளையம், திம்மநாய்க்கன்பட்டி, நாரைக்கிணறு பிளாக். மி (ஆர்.எப்.), மத்துருட்டு, ஆயிபட்டி, நாரைக்கிணறு, நாரைக்கிணறு தெற்கு (ஆர்.எப்.), கார்கூடல்பட்டி, மூலப்பள்ளிபட்டி, மலையாம்பட்டி, புதூர்மலையாம்பட்டி, கல்லாங்குளம், புதுப்பாளையம், தேங்கல்பாளையம், ஆலாம்பட்டி, ஆலவாய்ப்பட்டி, நாச்சிபட்டி, மதியம்பட்டி, பொரசலபட்டி, அக்கரைப்பட்டி, செம்மாண்டப்பட்டி, நடுப்பட்டி, சௌதாபுரம், மாட்டுவேலம்பட்டி, பழத்தின்னிப்பட்டி, மூலக்காடு, முத்துகாளிபட்டி, கட்டனாச்சம்பட்டி, கோனேரிபட்டி, காக்காவேரி, வடுகம்முனியம்பாளையம், பட்டணம் முனியம்பாளையம், வடுகம், மூலக்காடு, கரியாம்பட்டி, ஊனந்தாங்கல், மூலக்குறிச்சி, பெரியக்குறிச்சி, மாவார், பெரப்பஞ்சோலை, பெரியக்கோம்பை, புதுப்பள்ளப்பட்டி, மூலக்குறிச்சி, பெரியசேக்கடி, வரகூர்கோம்பை, பச்சகவுண்டம்பட்டி, கொளக்கமேடு, தொட்டியம்பட்டி, சந்திரசேகரபுரம் அக்ரஹாரம், இராசிபுரம், ஆண்டகளூர், அணைக்கட்டிபாளையம், கூனவேலம்பட்டி, எல்லபாளையம், பொன்குறிச்சி, கொப்பம்பட்டி, ஆயிபாளையம், கொமாரபாளையம், குருக்கபுரம், அணைப்பாளையம், முருங்கபட்டி, சிங்களாத்தபுரம், மோளப்பாளையம் மற்றும் சின்னசேக்கடி கிராமங்கள்.

வெண்ணந்தூர் (பேரூராட்சி), அத்தனூர் (பேரூராட்சி), ஆர்.புதுப்பட்டி (பேரூராட்சி), பட்டினம் (பேரூராட்சி), இராசிபுரம் (நகராட்சி) மற்றும் பிள்ளாநல்லூர் (பேரூராட்சி).

## வெற்றி பெற்றவர்கள்

1989ல் ஜானகி பிரிவை சார்ந்த கே. பி. இராமலிங்கம் 16855(15.24%) வாக்குகளும் காங்கிரசின் வி. சுந்தரம் 11157 (10.09%) வாக்குகளும் பெற்றனர்.

1996ல் சுயேச்சையாக போட்டியிட்ட எ. கே. பி. சின்ராஜ் 23161 (20.77%) வாக்குகள் பெற்றார்.

2006 ம் ஆண்டு நடைபெற்ற தேர்தலில் தேமுதிகவின் ஆர். இராஜாகவுண்டர் 11992 வாக்குகள் பெற்றார்.

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:நாமக்கல் மாவட்டத்திலுள்ள சட்டமன்றத் தொகுதிகள்
கபிலர்மலை சட்டமன்றத் தொகுதி

1962 முதல் சட்டமன்ற தொகுதியாக இருந்த **கபிலர்மலை** 2008ன் இந்திய தேர்தல் ஆணையத்தின் தொகுதி மறு சீரமைப்பு கட்டளைப்படி இனி சட்டமன்ற தொகுதியாக இருக்காது.

*1989 ம் ஆண்டு நடைபெற்ற தேர்தலில் காங்கிரசின்  பி. செங்கோட்டையன் 23201 (20.72%) வாக்குகள் பெற்றார்.
*2001 ம் ஆண்டு நடைபெற்ற தேர்தலில் சுயேச்சையாக போட்டியிட்ட கே. கே. வீரப்பன் 9999 (8.62%) வாக்குகள் பெற்றார்.
*2006 ம் ஆண்டு நடைபெற்ற தேர்தலில் தேமுதிகவின் கே. செல்வி  9576 வாக்குகள் பெற்றார்.

## 1977

## மேற்கோள்கள்

பகுப்பு:நாமக்கல் மாவட்டத்தின் நீக்கப்பட்ட சட்டமன்றத் தொகுதிகள்
சுருக்க உரலி

**சுருக்க உரலி** (Short URL) என்பது,  உரலியை சுருக்கப் பயன்படுத்தப்படும் முறையாகும். இவை சாதாரண முகவரியை விட மிகவும் சுருங்கிய வடிவத்திலும், குறைந்த எழுத்துகளால் வழங்கப்படும். இந்தச் சுருக்க முகவரிகள் நமது உலாவியை உண்மையான இணைய முகவரிக்கு வழிமாற்றிவிடும்.
உதாரணாமாக 
இந்த tinyurl.com/2unsh உரலி http://en.wikipedia.org/wiki/Main_Page பக்கத்திற்கு வழிமாற்றிவிடும்.

சுருக்க நிரலியைத் தயாரித்துத் தரும் பல இணையச் சேவைகள் உள்ளன.

## மேலும் பார்க்க
* உரலி

## வெளி இணைப்புகள்
சுருக்க முகவரியின் சூத்திரங்கள்
Goo.by சுருக்க உரலி
சிலப்பதிகாரத்தில் தமிழிசை

**சிலப்பதிகாரத்தில் தமிழிசை** பற்றி விரிவான விளக்கங்கள் உள்ளன.  தமிழிசையின் பல்வேறு கூறுகளுக்கு இது இலக்கணம் தருகிறது.  சிலப்பதிகாரத்தின் அரும்பதவுரையும், அடியார்க்கு நல்லாருரையும் மேலும் பல பயனுள்ள குறிப்புக்களைத் தருகின்றன.

அரங்கேற்று காதையில் பண், திறம், தூக்கு ஆகியன குறித்தும் ஏழு சுரங்கள் குறித்தும் பாடலாசிரியன், யாழாசிரியன், குழலாசிரியன் மற்றும் தண்ணுமை ஆசிரியன் ஆகியோரின் இலக்கணங்கள் குறித்தும் விளக்கப்பட்டுள்ளது. 

கானல் வரி, வேட்டுவ வரி ஆகியவற்றில் நாட்டுப்புற இசை ஆவணப்படுத்தப்பட்டுள்ளது.

 “மகரத்தி னொற்றாற் சுருதி விரவும்

 பகருங் குறில்நெடில் பாரித்து - நிகரிலாத்

 தென்னாதெனா வென்று பாடுவரேல் ஆளத்தி

 மன்னாவிச் சொல்லின் வகை” எனும் அடியார்க்கு நல்லார் உரையில் வரும் மேற்கோள் மூலம் “இம்ம்” என்று மூலாதாரத்திலிருந்து இசையை எழுப்பும் வழக்கம் அன்றிலிருந்து மாறாமல் வழங்கி வருதலை அறிய முடிகிறது.

பகுப்பு:சங்கம் மருவிய இலக்கிய தமிழிசை ஆதாரங்கள்
தமிழிசை ஆதாரங்கள் பட்டியல்

## காலம் கணிக்க முடியாதவை
* **[[தமிழ் நாட்டார் பாடல்கள்]]**
* **[[சித்தர் பாடல்கள்]]**

## சங்க காலம் (கிமு 500 - கிபி 300)
* தொல்காப்பியத்தில் தமிழிசை
* கூத்த நூல் (தாள நூல், இசை நூல்) (இன்று மூலம் முழுமையாகக் கிடைக்கவில்லை)
* பரிபாடல்
* புறநானூற்றில் தமிழிசை
* அகநானூற்றில் தமிழிசை
* பத்துப்பாட்டு
* பெருநாரை (இன்று மூலம் கிடைக்கவில்லை)
* பெருங்குருகு (இன்று மூலம் கிடைக்கவில்லை)
* தேவவிருடிநாரதன் (இன்று மூலம் கிடைக்கவில்லை)
* பேரிசை 
* சிற்றிசை
* இசைமரபு
* இசைநுணுக்கம் (இன்று மூலம் கிடைக்கவில்லை)
* பஞ்சமரபு (இன்று மூலம் முழுமையாகக் கிடைக்கவில்லை)
* பஞ்சபாரதீயம் (இன்று மூலம் கிடைக்கவில்லை)
* பரதசேனாபதீயம் (இன்று மூலம் கிடைக்கவில்லை)
* மதிவாணர் நாடகத்தமிழ் (இன்று மூலம் கிடைக்கவில்லை)
* தாளவகை ஒத்து - (இன்று மூலம் கிடைக்கவில்லை)
* யாப்பருங்கால விருத்தியுரை

## சங்கம் மருவிய காலம் (300 - 700)
* சிலப்பதிகாரத்தில் தமிழிசை
* மணிமேகலை
* சீவக சிந்தாமணி
* காரைக்கால் அம்மையார் பாடல்கள் 
* குடுமியான்மலை இசைக் கல்வெட்டு
* திருமந்திரம்

## பக்தி காலம் (700 - 1200)
* திவாகர நிகண்டு
* பிங்கலம்
* தேவாரங்கள் 
:* அப்பர்
:* திருஞான சம்பந்தர்
:* சுந்தரர்
* கல்லாடம்
* திருவாசகம்
* நாலாயிரத்திவ்ய பிரபந்தம்
* பெரியபுராணம்
* திருவிளையாடற்புராணம்
* 10 ம் நூற்றாண்டு - இடைக் காட்டுச்சித்தர் பாடல்கள்
* 10 ம் நூற்றாண்டு - பட்டினத்தார்

## இடைக் காலம் (1200 -1700)
* திருப்புகழ்
* குமரகுருபரர் படைப்புகள்
* முத்துத் தாண்டவர் பாடல்கள்

## 18 ம் நூற்றாண்டு
* தாயுமானவர் பாடல்கள்
* சதுரகராதி
* அருணாசலக் கவிராயர் பாடல்கள்
* மாரிமுத்துப் பிள்ளை பாடல்கள்
* திரிகூடராசப்பக் கவிராயர் - குற்றாலக் குறவஞ்சி

## 19 ம் நூற்றாண்டு
* சுப்பராம ஐயர் பதங்கள்
* கவிகுஞ்சர பாரதியார் படைப்புகள்
* கோபாலகிருஷ்ண பாரதியார் படைப்புகள்
* மாயூரம் வேதநாயகம் பிள்ளை படைப்புகள்
* அண்ணாமலை ரெட்டியார் படைப்புகள்
* இராமலிங்க அடிகளார் படைப்புகள்
* நந்தனார் சரித்திரம்

## 20 ம் நூற்றாண்டு
* 1917 - ஆபிரகாம் பண்டிதர் - கருணாமிர்த சாகரம்
* 1930 - மதுரை பொன்னுசாமிப்பிள்ளை - பூர்வீக சங்கீத உண்மை
* பாரதியார் பாடல்கள்
* பாரதிதாசன் பாடல்கள்
* 1947 - விபுலாநந்தர் - யாழ் நூல்
* 1940 - செல்வி ஜசக் - பழந்தமிழிசை (ஆய்வேடு)
* கண்ணதாசன் பாடல்கள்
* புதுவை இரத்தினதுரை பாடல்கள்
* க. வெள்ளைவாரணனார் - இசைத்தமிழ் (நூல்)
* கு. கோதண்டபாணியார் - பழந்தமிழிசை (நூல்)
* அ. இராகவன் - இசையும் யாழும்
* வீ. ப. கா. சுந்தரம் - பழந்தமிழ் இலக்கியத்தில் இசையியல்
* 1984 - பி. டி. செல்லத்துரை - தென்னக இசையியல்
* 1992 - வீ. ப. கா. சுந்தரம் - தமிழிசைக் கலைக்களஞ்சியம்
* நா. மம்மது - தமிழிசைப் பேரகராதி

## 21 ம் நூற்றாண்டு
* 2009 - மு. அருணாசலம் - தமிழ் இசை இலக்கண வரலாறு (நூல்)
* 2009 - மு. அருணாசலம் - தமிழ் இசை இலக்கிய வரலாறு (நூல்)

## ஆங்கில ஆதாரங்கள்
* Musical tradition of Tamilnadu
* Heritage of the Tamils: art & architecture
* 1975 - The Poems of Ancient Tamil, Their Milieu and Their Sanskrit Counterparts (இன்னூலில் தமிழின் செய்யுள் மரபும் இசை மரபும் மராட்டியின் மூத்த மொழியான மகராட்டிரப் பிராக்கிருதத்தின் மீதும், அதன்வழியாக சமக்கிருத இலக்கியத்தின்மீதும் பெரிய அளவுக்கு தாக்கத்தை ஏற்படுத்தியதைச் சான்றுகளுடன் காட்டியுள்ளார் பேரா.சியார்ச்சு ஆர்ட்டு.)
* 2008 - Yoshitaka Terada - Tamil Isai as a Challenge to Brahmanical Music Culture in South India - (ஆங்கில ஆய்வுக் கட்டுரை)

## வெளி இணைப்புகள்
* இசை நூல் பதிப்புகள்

பகுப்பு:தமிழர் வரலாறு
பகுப்பு:தமிழிசை ஆதாரங்கள்
தமிழிசை இயக்கம்

தமிழ்நாட்டில் தமிழ் மக்கள் பெரும்பான்மையாக கூடும் இசை நிகழ்ச்சிகளில் தமிழில், தமிழிசையில் பாடல்கள் பாடப் படவேண்டும் என்ற கோரிக்கையை முன்வைத்து முன்னெடுக்கப்பட்ட சமூக இயக்கம் **தமிழிசை இயக்கம்** ஆகும். பிறமொழி ஆதிக்கத்தினால் சீரழிந்து இருந்த தமிழி இசையை மீட்டெடுப்பதும், மீளுருவாக்கம் செய்வதும் இந்த இயக்கத்தின் நோக்கமாக இருந்தது.

## வரலாறு
சங்க காலத்தில் தமிழிசை சிறப்புற்று இருந்தது.  சங்கம் மருபிய காலத்தில் சமணர்கள் செல்வாக்குப் பெற்ற போது இசை நலிவுற்றது.  பக்தி காலத்தில் தேவாரங்கள், பிரபந்தங்கள் ஊடாக தமிழிசை மீண்டும் சிறப்புற்று இருந்தது.  ஆனால் 14 ம் நூற்றாண்டில் தமிழ்நாடு தெலுங்கு விசயநகர ஆட்சிக்கு உட்பட்டது.  இதன் காரணமாக தெலுங்கு மொழி இசையில் முக்கிய இடம் பிடிக்கத் தொடங்கியது.  தமிழர் இசை மரபு தெலுங்கு இசையினுள் உள்வாங்கப்பட்டது. 20 ம் நூற்றாண்டிலும் இந்த நிலையே தொடர்ந்தது.  இசையரங்குகளில் தெலுங்கு அல்லது பிற மொழிகளிலேயே பாடல்கள் பாடப்பட்டன.  "இறுதியில் மட்டுமே இரண்டொரு தமிழ்ப் பாடல்கள் 'துக்கடா' என்ற பெயரில் பாடப்பட்டுவந்தன."  இந்தச் சூழ்நிலையில் தோன்றியதே தமிழிசை இயக்கம்.

இந்த நிலையில் ராஜா அண்ணாமலை செட்டியார் முன்னெடுப்பில் 1941 இல் முதலாவது  தமிழிசை மாநாடு ஏற்பாடு செய்யப்பட்டது.  அங்கு ஒரு இசை நிகழ்ச்சியில் தமிழ்ப் பாடல்களுக்கு முக்கியமும் மதிப்பும் வழங்கப்படவேண்டும் தீர்மானம் நிறைவேற்றியது.  இதை சங்கீத வித்வத் சபை கடுமையாக விமர்சித்தது.  இதைத் தொடர்ந்து 1943 இல் நடந்த தமிழிசை மாநாட்டில் வானொலிகளில் தமிழ்ப் பாடல்களே பெரும்பான்மையாக ஒலிபரப்பப்பட வேண்டும் என்ற தீர்மானம் நிறைவேற்றப்பட்டது.

## விமர்சனங்கள்
தமிழிசை இயக்கம் நோக்கிய விமர்சனங்களை சங்கீத வித்வத் சபை மிகக் கடுமையாக முன்வைத்தது.  
* தமிழில் நல்ல பாடல்கள் இல்லை.  தமிழ்ப் பாடல்கள் கருநாடக இசைக் கச்சேரிகளில் பாட தகுதி அற்றவை.  கூடிய தமிழ்ப் பாடல்களைப் பாடக் கோருவது இசை நிகழ்ச்சிகளின் தரத்தைத் தாழ்த்தும்.
* தமிழ்ப் பாடல்களை பாடக் கோருவது பாடகர்களின் விருப்பத்தில் தலையிடுவதாகும்.  தமிழ்ப் பாடல்கள் கூடப் பாடப்பட வேண்டும் ஆயினும், அது பாடகர்களில் தெரிவாக அமைய வேண்டும்.
* இசைக்கு மொழி இல்லை.  இசையே மொழியை விட முதன்மை பெற வேண்டும்.  இசையில் மொழி கருத்தில் கொள்ளப்படக் கூடாது.
* தமிழிசை இயக்கம் ஒரு அரசியல் இயக்கம்.  இது இசையில் பிராமணர் அல்லாதவர்களால் மேற்கொள்ளப்படும் ஒரு சாதி இயக்கம்.

## மேற்கோள்கள்


## வெளி இணைப்புகள்

பகுப்பு:தமிழிசை இயக்கம்
பறாளை விநாயகர் ஆலயம்

**பறாளை விநாயகர் ஆலயம்** இலங்கையின் வடக்கில் யாழ்ப்பாணத்தில் சுழிபுரம் என்னும் இடத்தில் அமைந்துள்ள ஒரு பிள்ளையார் கோயில் ஆகும்.

## அமைவிடம்
யாழ்ப்பாணத்தின் வடமேற்கே தொல்புரம், சோழியபுரம் என்னுமிரு கிராமங்கள் உள்ளன. அவற்றில் சோழியபுரமே பிற்காலத்திலே சுழிபுரம் என மருவி உள்ளதாக குறிப்பிடுவர். சுழிபுரம் கிராமத்தின் வயல் சூழ்ந்த மருத நிலப்பகுதியில் கிழக்கு நோக்கிய சந்திதியாக இலங்கையின் புராதன விநாயகர் ஆலயங்களில் ஒன்றான பறாளை விநாயகர் ஆலயம் அமைந்துள்ளது. இவ்வாலயத்திற்கு வடக்கு வீதியுடன் பறாளை முருகன் ஆலயமும் அமைந்து காணப்படுவது குறிப்பிடத்தக்கது.

## மூர்த்திச் சிறப்பு
தமிழரசர் காலத்தில் சிறப்புற்றிருந்த இவ்வாலயத்தை போர்த்துக்கேயர் இடிக்கத் தொடங்கிய வேளையில் காகம் ஒன்று வந்து இடிப்பித்த அதிகாரியின் கண்ணைக் கொத்தி ஆலயத்தை இடிக்கவிடாது செய்தது. அதனால் அங்குள்ள பிள்ளையார் கண்ணைக் கொத்திக் காக்கைப் பிள்ளையார் எனவும் அழைக்கப்படுகிறார். இந்த அற்புதத்தை பறாளை விநாயகர் பள்ளினூடாக அறிய முடியும்.

## ஆலய பரிபாலனமும் சிவாசாரியார்களும்
இவ்வாலயத்தில் இந்தியாவிலிருந்து வந்த வேதாரணிய சைவக்குருமார்களால் வழிபாடுகள் நடத்தப்படுகின்றது. தற்பொழுதும் சைவக்குருமார்களின் பரம்பரையினராலேயே நித்திய நைமித்திய வழிபாடுகள் சிறப்பாக நடாத்தப்பட்டு வருகின்றன.

## நூல்கள்
இவ்வாலயத்தின் மீது நல்லூர் சின்னத்தம்பிப் புலவர் பறாளை விநாயகர் பள்ளு என்னும் பிரபந்தம் ஒன்றை பாடியுள்ளார். அந்நூல் இத்தலத்தில் வீற்றிருந்து அருள்பாலிக்கும் விநாயகப் பெருமானை பாட்டுடைத் தலைவராகக் கொண்டு பாடப்பட்டுள்ளது. சிந்து, விருத்தம், கலிப்பா ஆகிய யாப்புகளால் அந்நூல் அமைந்துள்ளது. இதுவும் இவ்வாலயத்தின் பழைமையையும் சிறப்பையும் எடுத்துக்காட்டுகின்றது.

## இவற்றையும் பார்க்க
* பறாளை விநாயகர் பள்ளு

## மேற்கோள்கள்


பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:சைவக்குருமார்களின் ஆலயங்கள்
பகுப்பு:இலங்கையில் உள்ள பிள்ளையார் ஆலயங்கள்
பொய்யாமொழிப் புலவர்

**பொய்யாமொழிப் புலவர்** ஒரு தமிழ்ப் புலவர். இவர் தொண்டை மண்டல செங்குந்தர் மரபை சேர்ந்த துறையூரைச் சேர்ந்தவர். இவர் வாழ்ந்தகாலம் பற்றித் தெளிவு இல்லை எனினும், இவர் பன்னிரண்டு அல்லது பதின்மூன்றாம் நூற்றாண்டைச் சேர்ந்தவராக இருக்கலாம் எனக் கருதப்படுகின்றது. அபிதான சிந்தாமணி, புலவர் புராணம், தமிழ் நாவலர் சரிதம் போன்ற நூல்களில் இவர் பற்றிய குறிப்புகள் உள்ளன. இவர் வயிரபுரம் ஆசான் என்பவரிடம் கல்வி பயின்றார். பொய்யாமொழிப் புலவர் என்ற பெயர் இவருக்கு இவரின் ஆசிரியராலேயே வழங்கப்பட்டது என்பர். இவர் பல தனிப்பாடல்களை இயற்றியுள்ளார். எனினும் தஞ்சைவாணன் கோவை என்னும் கோவை நூல் சிறப்புப் பெற்ற ஒரு கோவை இலக்கியமாகும். இந்நூல் தஞ்சைவாணன் என்னும் அரசன்மீது பாடப்பட்டது. இந்நூலில் உள்ள ஒவ்வொரு பாடலுக்கும், தஞ்சைவாணனின் மனைவி பொன்னாலான தேங்காய்களைப் பரிசாக வழங்கியதாகக் கதை உண்டு. அரசன் இத் தேங்காய்களின் மூன்று கண்களிலும் விலையுயர்ந்த இரத்தினங்களை வைத்துப் பரிசளித்தானாம்.

## வெளிப் பார்வை
பொய்யாமொழிப் புலவரும், முருகளேள் முட்டையும் உரையாடிய பாடல்கள்

பகுப்பு:தமிழ்ப் புலவர்கள்
தஞ்சைவாணன் கோவை

**தஞ்சைவாணன் கோவை** பொய்யாமொழிப் புலவர் என்பவரால் இயற்றப்பட்ட ஓர் அகப்பொருட்கோவை நூலாகும். இது பதின்மூன்றாம் நூற்றாண்டைச் சேர்ந்ததாக இருக்கலாம் எனக் கருதப்படுகின்றது. இந்நூல் தற்பொழுது சிவகங்கை மாவட்டத்தில் உள்ள தஞ்சாக்கூரில் வாழ்ந்த **சந்திரவாணன்** என்னும் சிற்றரசனைப் பாட்டுடைத் தலைவனாகக் கொண்டு எழுதப்பட்டது.  தஞ்சைவாணன், பாண்டிய நாட்டை ஆண்ட குலசேகர பாண்டியனின் படைத் தலைவனாகவும் அமைச்சராகவும் இருந்ததோடு, **மாறை** என்னும் நாட்டை ஆண்டு வந்ததாகவும் தஞ்சைவாணன் கோவை கூறுகிறது.

## நூலமைப்பு
கோவை நூல்கள் அகப்பொருள் இலக்கியமாகவே எழுதப்படும் மரபுக்கு ஏற்ப இது தலைவன் தலைவியின் அகவாழ்க்கை பற்றியதாக அமைந்துள்ளது. நாற்கவிராச நம்பி  இயற்றிய அகப்பொருள் விளக்கம் என்னும் இலக்கண நூலை அடியொற்றி இந்த இலக்கியம் படைக்கப்பட்டு இருக்கிறது. ‘  இது, 
# களவியல்,
# வரைவியல்,
# கற்பியல் 
என்னும் 3 இயல்களாகப் பிரிக்கப்பட்டுள்ளது. இம்மூன்று இயல்களிலும் உள்ள 33 பிரிவுகளில் மொத்தம் 425 பாடல்கள் அடங்கியுள்ளன. இவற்றுள், களவியலில், 18 பிரிவுகளில் 280 பாடல்களும், வரைவியலில் 8 பிரிவுகளில் 86 பாடல்களும், கற்பியலில் 7 பிரிவுகளில் 59 பாடல்களும் அடங்குகின்றன. இந்நூல் முழுதும் கட்டளைக் கலித்துறை என்னும் பாவகையில் எழுதப்பட்டுள்ளது.

## உள்ளடக்கம்
தஞ்சைவாணன் கோவை நூலின் உள்ளடக்கம் வருமாறு

## உரை
இத் தஞ்சைவாணன் கோவைக்கு விளக்கவுரை எழுதியவர் சொக்கப்ப  நாவலர். இவர்
பிறந்த ஊர்,  தொண்டை  மண்டலத்தைச்  சார்ந்த  குன்றத்தூர்.   இவர் சிறந்த
தமிழ்ப்புலமையும்     நாவன்மையும்   பெற்று   அட்டாவதானியாக   விளக்கம்
பெற்றிருந்தனர். இவர் இந் நூலாசிரியரான பொய்யாமொழியார் மரபில்  வந்தவர். 

## சான்றடைவு


பகுப்பு:தமிழ் இலக்கியம்
பகுப்பு:சிற்றிலக்கியங்கள்
பகுப்பு:கோவை (இலக்கியம்)
மருது குடும்பத்து நகைகள் வழக்கு

**மருதுபாண்டியர் குடும்பத்து நகைகள்**   24, அக்டோபர் 1801இல் ஆங்கிலேயரால் மருதுபாண்டியர் தூக்கிலிடப்பட்ட பின்னர் அவரின் மனைவி வீராயி, மருதுபாண்டியரின் மகன் சிவஞானத்தின் மனைவி மீனாம்பாள் இவர்களது 6600 நட்சத்திர பகோடாப் பெறுமானமுள்ள நகைகள் சிவகங்கை ஜமீந்தாரால் பறித்துக்கொள்ளப்பட்டன.

அவ்விரு பெண்களும் 1803ல் நகைகளைக்கோரி நீதி மன்றத்தில் வழக்குத்தொடுத்தனர். நகைகளை அவர்களிடம் வசம் ஒப்படைக்குமாறு நீதிமன்றம் ஆணையிட்டது. கீழ்க் கோர்ட் தீர்ப்புக்கு எதிராக ஜமீந்தார் திருச்சியிலுள்ள *சதர்ன் பிரொவின்சியல் கோர்ட் ஆஃப் அப்பீல்* (Southern Provincial Court of Appeal) இல் மேல் முறையீடு செய்தார். 3 மார்ச், 1806இல் அப்பீல் கோர்ட் *ஸ்மிருதி சந்திரிகா* எனும் இந்து நூலை ஆதாரமாகக் கொண்டு, மருதுபாண்டியர் சிவகங்கைச் சீமைக்கு அடிமைகள் ஆகவே அவர்களின் மனைவியரும் அடிமைகள். அடிமைகளுக்குச் சொத்து உரிமை கிடையாது. எனவே ஜமீந்தார் கைப்பற்றிய நகைகளைக் கோரிட உரிமை கிடையாது என ஜமீந்தாருக்கு ஆதரவாகத் தீர்ப்பு உரைத்தது.

## உசாத்துணை

3.) No 363   Southern Provincial Court of Appeal Trichinopoly  dated 17 March 1806..........  as the property appears to have been taken by the Zemindar during the operation of military law in the district........

பகுப்பு:தமிழ்நாட்டில் வழக்குகள்
பகுப்பு:இந்தியாவில் அடிமைத்தனம்
பகுப்பு:தமிழ்ச் சூழலில் அடிமைத்தனம்
பகுப்பு:சிவகங்கைச் சீமை
விக்கிரம சோழன் உலா

**விக்கிரம சோழன் உலா**, உலா என்னும் சிற்றிலக்கிய வகையைச் சேர்ந்த ஒரு நூலாகும். மூன்று சோழ மன்னர்களின் அவையில் அவைக்களப் புலவராக இருந்த ஒட்டக்கூத்தர் என்பார் இந்நூலை இயற்றினார். இவர் விக்கிரம சோழன் உலாவுடன், குலோத்துங்க சோழன் உலா, இராசராச சோழன் உலா என்பவற்றையும் சேர்த்து மூவருலா எனப்படும் மூன்று உலா நூல்களை இயற்றியிருப்பினும், விக்கிரம சோழன் உலாவே அவற்றுள் மிகச் சிறந்ததாகக் கருதப்படுகின்றது. இந்நூல் 12 ஆம் நூற்றாண்டில் இயற்றப்பட்டது.

## அமைப்பு
விக்கிரம சோழன் உலா 342 கண்ணிகளால் அமைந்தது கண்ணியென்பது இரண்டு வரிகளைக் கொண்டது. இவற்றுள் முதல் 43 கண்ணிகளில் விக்கிரம சோழனின் முன்னோர் பெருமையும், விக்கிரம சோழன் பிறப்பும், பள்ளியெழுதல், நீராடல், இறைவனை வணங்குதல் போன்றவை கூறப்படுகின்றன.

44 முதல் 51 வரையான கண்ணிகளில் சோழன் அலங்காரம் செய்து கொள்வது கூறப்படுகின்றது. 52 முதல் 67 வரையாண கண்ணிகள் சோழனுடைய பட்டத்து யானையின் பெருமை கூறுகின்றன. 90 ஆவது கண்ணி வரை உலாவில் சூழ வரும் சிற்றரசர்கள் போன்றோரின் விவரங்கள் கூறப்படுகின்றன. கூடவரும் பரிவாரங்களைப் பற்றியும், அவர்கள் கூறுவது பற்றியுமான கண்ணிகள் 112 வரை இடம்பெறுகின்றன. பின்னர் ஏழுவகைப் பெண்களைப் பற்றியும், அவர்கள் சோழனைக் கண்டு காதல்கொண்டு வருந்துவது பற்றியும் கூறும் கண்ணிகள் தனித்தனியாக இடம்பெறுகின்றன.
## காண்க
*மூவருலா
## வெளி இணைப்புக742443

## ள்
*விக்கிரம சோழன் உலா

பகுப்பு:உலா (இலக்கியம்)
பகுப்பு:12 ஆம் நூற்றாண்டுத் தமிழ் நூல்கள்
சந்தான குரவர்கள்

alt=சந்தான குறவர்கள் - திருவாரூர் தியாகராஜர் கோவில்|thumb|சந்தான குறவர்கள் - திருவாரூர் தியாகராஜர் கோவில்
**சந்தான குரவர்கள்** சைவ சமயத்தின் அன்பு, பக்தி நெறியை வளர்த்த நாயன்மார்கள் போன்று அறிவு நெறியை வளர்த்தவர்கள் ஆவர். இவர்களை சைவ சமய சந்தானாசாரியார்கள் என்றும் அழைப்பதுண்டு.  சந்தான குரவர்களை அகச்சந்தான குரவர்கள், புறச்சந்தான குரவர்கள் என இருவகையினர்.

## அகச்சந்தான குரவர்

திருக்கைலாய பரம்பரையிலிருந்து தொடங்கும் திருநந்திதேவர், சனற்குமாரர், சத்தியஞான தரிசினிகள், பரஞ்சோதியார் ஆகிய நால்வரும் அகச்சந்தான குரவர்கள்.   திருகைலாய பரம்பரை என்பது நந்திதேவரே குருவாக கொண்டு ஆரம்பித்தது. நேரடியாக கைலாயத்துடன் தொடர்பு கொண்டமையால் இவர்களை அகச்சந்தான குரவர் என்று அழைக்கின்றனர்.

## புறச்சந்தான குரவர்

அகச்சந்தான குரவர்களில் நான்காமவராகிய பரஞ்சோதியாரின் சீடராகிய மெய்கண்ட தேவர், அருணந்தி சிவாச்சாரியார், மறைஞானசம்பந்தர், உமாபதி சிவாச்சாரியார் ஆகிய நால்வரும் புறச்சந்தான குரவர்கள் ஆவர்.   திருவாவடுதுறை ஆதீனம், தருமபுர ஆதீனம் முதலிய சைவ ஆதீனங்கள் உமாபதிசிவாச்சாரியாரின் சீடப்பரம்பரையால் தோற்றிவைக்கப்பட்டவையாகும்.

## ஆதாரங்கள்


பகுப்பு:சந்தான குரவர்கள்
பகுப்பு:சைவ சித்தாந்தம்
நாயன்மார்கட்டுக் கல்வெட்டு

thumb|நாயன்மார்கட்டுக் கல்வெட்டு
**நாயன்மார்கட்டுக் கல்வெட்டு** யாழ்ப்பாண இராச்சிய மன்னனாகிய சிங்கையாரியனைப் பற்றிக் குறிப்பிடும் தமிழ்க் கல்வெட்டு ஆகும். யாழ்ப்பாண மன்னா் தொடா்பாக நல்லூரிற் கண்டுபிடிக்கப்பட்ட முதலாவது சாசனம் என்ற வகையில் இதற்கு தனிமுக்கியத்துவம் உண்டு. 1942 ஆம் ஆண்டு நல்லூர் இராசதானியின் கிழக்கு எல்லையாகிய நாயன்மார்கட்டுக் கிராமத்திலுள்ள நாயன்மார்கட்டு அரசடிப்பிள்ளையார் ஆலயத்திற்கு முன்னுள்ள திருக்குளம் ஆழமாக்கிய போது கண்டு பிடிக்கப்பட்டு ஆலயத்தில் நீண்டகாலம் சிவஶ்ரீ செ.சதாசிவக்குருக்களின் பாரமரிப்பில்  வைக்கப்பட்டிருந்தது. இது பின்னர் யாழ்ப்பாணப் பல்கலைக்கழக வரலாற்றுத்துறைச் சிரேஷ்ட விரிவுரையாளர் செ. கிருஷ்ணராசாவினது முயற்சியால் யாழ்ப்பாணப் பல்கலைக்கழக நூதனசாலைக்குக் கொண்டு செல்லப்பட்டு அங்கு வைக்கப்பட்டுள்ளது. 2 அடி நீளமும், 1.5 அடி அகலமும் கொண்ட இக்கல்வெட்டில் ஐந்து வரிகள் உள்ளன. இதனை வாசித்தோர் கலி 3925  இல் தீர்த்தங் கொடுக்கச் சிங்கையாரியனால் அமைக்கப்பெற்றது என வாசித்து இதன் காலத்தை கி.மு முதலாம் 9ம் நூற்றாண்டு எனவும் கொண்டுள்ளனர்.

இக் கல்வெட்டில் குறிப்பிடப்பட்டுள்ள ஆண்டு தமிழ் எண்களில் குறிப்பிடப்பட்டுள்ளது. இங்கு குறிக்கப்பட்டுள்ள ஆண்டை வாசிக்கும் போது அதன் இரண்டாவது எழுத்து தெளிவில்லாது காணப்படுகின்றது. அதனை வாசிப்போர் கலி 3025 எனவும், கலி 3625 எனவும் கலி 3925 எனவும் கொள்ளுகின்றனர். இக்கலியுக ஆண்டுகளுக்கு சமனான கிருத்துவ ஆண்டுகளை கருதின் கலி 3025 என்பது கி.மு. 77 எனவும், கலி 3625 என்பது கி.பி. 523 எனவும், கலி 3925 என்பது கி.பி. 823 (9ம் நூற்றாண்டு) எனவும் கொள்ளலாம்.

## உசாத்துணை நூல்கள்
* சிற்றம்பலம், கலாநிதி, சி.க. யாழ்ப்பாண இராச்சியம், யாழ்ப்பாணப் பல்கலைக்கழக வெளியீடு, திருநெல்வேலி, 1992 ப.19
* புஷ்பரத்தினம், ப., யாழ்ப்பாண இராச்சியம், யாழ்ப்பாணப் பல்கலைக்கழக வெளியீடு, திருநெல்வேலி, 1992 பக் 98 99
* சதாசிவக்குருக்கள், சிவஶ்ரீ செ. நாயன்மார்கட்டு அரசடிப்பிள்ளையார் ஆலயல இரதோற்சவ மலர், - 1990
* நடராசன், பி. மயிலங்கூடலூர், "கைலாயமாலைக்குப் புதிய ஔி", கைலாயமாலை, சுழிபுரம் வள்ளியம்மை முத்துவேலு நினைவு வெளியீடு,  யாழ்ப்பாணம், 1983 ப.XIII
* நடராசன், பி. மயிலங்கூடலூர், "ஈழத்துத்தமிழர் தொன்மை வரலாறு", வெளிச்சம், பங்குனி-வைகாசி, 2006
* கிருஷ்ணராசா, செ. நாயன்மார்கட்டில் கண்டெடுக்கப்பட்ட கல்வெட்டு வீரகேசரி வாரமலர் 30-12-1979

நாயன்மார்கட்டின் வரலாறுத் தொன்மைகள்

பகுப்பு:இலங்கைத் தமிழ்க் கல்வெட்டுகள்
பகுப்பு:யாழ்ப்பாணத் தொல்லியல்
பகுப்பு:நாயன்மார்கட்டு
ஆத்தூர் - சேலம் சட்டமன்றத் தொகுதி

**ஆத்தூர் சட்டமன்றத் தொகுதி** (Attur Assembly constituency) என்பது தமிழ்நாட்டின் 234 சட்டமன்றத் தொகுதிகளுள், சேலம் மாவட்டத்தைச் சேர்ந்த ஒரு சட்டமன்றத் தொகுதியாகும். இதே பெயரில் திண்டுக்கல் மாவட்டத்திலும் ஒரு சட்டமன்றத் தொகுதி உண்டு.
 
சேலம் மாவட்டத்திலுள்ள முக்கிய நகராட்சிகளின் ஒன்றான ஆத்தூரைத் தலைமையிடமாகக் கொண்டு ஆத்தூர் தனித் தொகுதி அமைந்துள்ளது. இத்தொகுதியில் ஆத்தூர் மற்றும் நரசிங்கபுரம் நகராட்சிகள், பெத்தநாயக்கன்பாளையம், ஏத்தாப்பூர், கீரிப்பட்டி பேரூராட்சிகள் மற்றும் பெத்தநாயக்கன்பாளையம் வட்டம் மற்றும் ஆத்தூர் வருவாய் வட்டத்திற்குட்பட்ட பெரும்பாலான கிராமங்களும் இடம் பெற்றுள்ளன.

இத்தொகுதியில் விவசாயம் மற்றும் கால்நடை வளர்ப்புமே முக்கிய தொழில்களாக உள்ளன. இங்கு வாழை, மரவள்ளி, மஞ்சள், பருத்தி, நெல், வெற்றிலை சாகுபடி செய்யப்படுகிறது. இதுதவிர, பாக்கு மரம் வளர்ப்பிலும் விவசாயிகள் அதிகளவில் ஈடுபட்டு வருகிறார்கள்.இப்பகுதி கிராமப்புற மக்களுக்கு மரவள்ளி அரவை ஆலைகள், நூற்பாலைகள் மற்றும் நெல் அறுவடை எந்திரங்களும் வேலைவாய்ப்பு வழங்குகின்றன. இத்தொகுதி ஜவ்வரிசி உற்பத்தியில் மாவட்ட அளவில் முதலிடம் வகிப்பது குறிப்பிடத்தக்கதாகும். இருப்பினும் மரவள்ளி அரவை ஆலைகளில் இருந்து வெளியேற்றப்படும் கழிவுகள் சுற்றுச்சூழலுக்கு பெரும் சவாலாக மாறியுள்ளது.

இந்த தொகுதியில் ஆண்கள்: 1,22,440. பெண்கள்: 1,31,348 மற்றும் திருநங்கைகள் 12 என மொத்தம்: 2,53,800 வாக்காளர்கள் உள்ளனர்.

## தொகுதியில் அடங்கியுள்ள பகுதிகள்
ஆத்தூர் தாலுகா (பகுதி)
இடையப்பட்டி, பனைமடல், செக்கடிப்பட்டி, குமாரபாளையம், கல்யாணகிரி, கல்லேரிப்பட்டி, மன்னூர் (ஆர்.எப்), மன்னூர், கோவில்புதூர், கரியகோயில்வளவு, குன்னூர், சூலாங்குறிச்சி, அடியனூர், ராமநாயக்கன்பாளையம், கொட்டவாடி, பேளூர்கரடிப்பட்டி, மேட்டுடையாம் பாளையம், பெரிய கிருஷ்ணாபுரம், சின்னகிருஷ்ணாபுரம், வடகூத்தம்பட்டி, புத்திரகவுண்டன்பாளையம், வீரக்கவுண்டனூர், ஓலப்பாடி, கல்பகனூர், மேட்டுப்பாளையம், ஜாரிகொத்தம்பாடி, அழகாபுரம், அப்பமசமுத்திரம், கீழாவாரை, பட்டிமேடு விரிவாக்கம் (ஆர்.எப்), முட்டல், அம்மம்பாளையம், கல்லாநத்தம், தென்னங்குடிபாளையம், அக்கிசெட்டிபாளையம், முத்தாக்கவுண்டனூர், ஆரியபாளையம், உமையாள்புரம், ஏத்தாப்பூர், கரடிப்பட்டி, தமையனூர், மேற்கு ராஜபாளையம், களரம்பட்டி, ரங்கப்பநாயக்கன்பாளையம், கோபாலபுரம், மல்லியகரை, ஈச்சம்பட்டி, சொக்கநாதபுரம், தாண்டவராயபுரம், துலுக்கனூர், மஞ்சினி, புங்கவாடி, பைத்தூர், சீலியம்பட்டி, அரசநத்தம் மற்றும் வளையமாதேவி கிராமங்கள்.

கீரிப்பட்டி (பேரூராட்சி), ஏத்தாப்பூர் (பேரூராட்சி), பெத்தநாயக்கன்பாளையம் (பேரூராட்சி), ஆத்தூர் (நகராட்சி) மற்றும் நரசிங்கபுரம் (பேரூராட்சி).

## வெற்றி பெற்றவர்கள்

1957 இல் நடைபெற்ற தேர்தலில் இத்தொகுதிக்கு இரண்டு உறுப்பினர்கள் ஒதுக்கப்பட்டார்கள் (ஒருவர் தாழ்த்தப்பட்ட இனத்தவராகவும், மற்றொருவர் எந்த இனமாகவும் இருக்கலாம்)
எனவே இருசப்பன் & எம். பி. சுப்ரமணியம் இருவரும் வெற்றி பெற்றனர்.

1977இல் ஜனதா கட்சியின் எ. எஸ். சின்னசாமி 16860 (26.39%) & திமுகவின் டி. பெருமாள் 10645 (15.67%) வாக்குகளும் பெற்றனர்.

1989இல் காங்கிரசின் சி. பழனிமுத்து 15559 (17.69%) வாக்குகள் பெற்றார்.

2006 தேமுதிகவின் எ. ஆர். இளங்கோவன் 15654 வாக்குகள் பெற்றார்.

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:சேலம் மாவட்டத்திலுள்ள சட்டமன்றத் தொகுதிகள்
சேந்தமங்கலம் சட்டமன்றத் தொகுதி

**சேந்தமங்கலம்** **சட்டமன்றத் தொகுதி** (Senthaமங்கலம் *Assembly constituency*), இந்தியாவின், தமிழ்நாடு மாநிலத்தின்  234 சட்டமன்றத் தொகுதிகளுள், நாமக்கல் மாவட்டத்தில் உள்ள ஒரு சட்டமன்றத் தொகுதி ஆகும். இது நாமக்கல் மக்களவைத் தொகுதியுள் அடங்குகிறது.

## தொகுதியில் அடங்கியுள்ள பகுதிக‌ள்
*ராசிபுரம் தாலுகா (பகுதி)
பச்சுடையாம்பாளையம், ஓ. ஜேடர்பாளையம், பெருமாகவுண்டம்பாளையம், சின்னக்காபாளையம், தொப்பப்பட்டி, தொ.ஜேடர்பாளையம், தொ.பச்சுடையாம்பாளையம், பெரக்கரிநாடு, பைல்நாடு, சித்தூர்நாடு, எடப்புளிநாடு, திருப்புளிநாடு, பௌப்பாடிநாடு, ஆளத்தூர்நாடு, குண்டனிநாடு மற்றும் அடக்கம்புதுக்கோம்பை கிராமங்கள்.

சீராப்பள்ளி (பேரூராட்சி) மற்றும் நாமகிரிபேட்டை (பேரூராட்சி)
*சேந்தமங்கலம் தாலுகா (பகுதி)
கல்குறிச்சி, ஈச்சம்பட்டி, வளையப்பட்டி, பள்ளிப்பட்டி, பேளுக்குறிச்சி, காளப்பநாய்க்கன்பட்டி, உத்திரகடிகாவல், நடுக்கோம்பை, வாழவந்திகோம்பை, குண்டூர்நாடு, வளப்பூர்நாடு, ஆரிபூர்நாடு, வாழவந்திநாடு, பள்ளம்பாறை, அக்கியம்பட்டி, பெரியகுளம், பச்சுடையாம்பட்டி, கொண்டமநாய்க்கன்பட்டி, புதுக்கோம்பை, திண்ணனூர்நாடு, தேவனூர்நாடு, சேளூர்நாடு, சேளூர் ஈ(ஆர்.எப்). கஜக்கோம்பை, போடிநாய்க்கன்பட்டி, சர்க்கார் பழையபாளையம், முத்துகாப்பட்டி, ரெட்டிப்பட்டி, பெருமாப்பட்டி, தூசூர், பொட்டிரெட்டிப்பட்டி, தோட்டமுடையாம்பட்டி, பவித்திரம், வரகூர், பொன்னேரி, புதுக்கோட்டை, என். புதுப்பட்டி, வசந்தபுரம், வளையப்பட்டி, திப்பரமாதேவி, காவக்காரம்பட்டி, முட்டாஞ்செட்டி, வரதராஜபுரம், செவிந்திப்பட்டி, வடவந்த்தூர், அக்ரஹாரவாழவந்தி மற்றும் மேட்டுப்பட்டி கிராமங்கள்.

காளப்பநாயக்கன்பட்டி (பேரூராட்சி), சேந்தமங்கலம் (நகராட்சி) மற்றும் எருமப்பட்டி (பேரூராட்சி).

## வெற்றி பெற்றவர்கள்

1967-ல் இது மலைவாழ் மக்களுக்கான தொகுதியாக ஒதுக்கப்பட்டது.

 1989-ம் ஆண்டு நடைபெற்ற தேர்தலில் காங்கிரசின்  டி. எஸ். திருமன் 17,158 (17.62%) வாக்குகளும் அ. தி. மு. க. ஜானகி அணியைச் சார்ந்த வி. கே. அய்யாசாமி 9,067 (9.31%) வாக்குகளும் பெற்றனர்.

2006-ம் ஆண்டு நடைபெற்ற தேர்தலில் தேமுதிகவின் சாந்தி 11,747 வாக்குகள் பெற்றார்.

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

## மேற்கோள்கள்

பகுப்பு:நாமக்கல் மாவட்டத்திலுள்ள சட்டமன்றத் தொகுதிகள்
இந்திரகாளியம்

**இந்திரகாளியம்** என்னும் பெயரில் இரண்டு இலக்கண நூல்கள் உள்ளன. முந்தியது இசைத்தமிழ் நூல். பிந்தியது பாட்டியல் நூல். 
## இந்திரகாளியம் இசைத்தமிழ் நூல்
இது பாரசவ முனிவரில் ஒருவரான யாமளேந்திரர் என்பவரால் செய்யப்பட்டது. 

## இந்திரகாளியம் - பாட்டியல் நூல்
**இந்திரகாளியம்** என்பது ஒரு பாட்டியல் நூல் ஆகும் இது இந்திர காளியார் என்பவரால் இயற்றப்பட்டது. இவர் ஒரு சாக்தர் என்று யாமள இந்திரர் என்ற பெயராலும், பாரசவர் என்ற காளி கோயில் பூசாரி ஜாதியாலும் அறியப்படுகிறார். இந்த நூல் இப்போது முழுமையாகக் கிடைக்கவில்லை. பன்னிரு பாட்டியலிலும், நவநீதப் பாட்டியலிலும் இருந்து இதன் 40 பாடல்கள் வரை எடுக்கப்பட்டுள்ளன. வச்சணந்திமாலை எனவும் வழங்கும் வெண்பாப் பாட்டியல் என்னும் பாட்டியல் நூல் இந்திரகாளியத்தை அதன் முதல் நூலாகக் குறிப்பிடுவதால் இந்நூல் அதற்கு முற்பட்டது ஆகும்.

## குறிப்புகள்


## உசாத்துணைகள்
* அருணாசலம், மு., தமிழ் இலக்கிய வரலாறு – பத்தாம் நூற்றாண்டு, 2005
* இளங்குமரன், இரா., இலக்கண வரலாறு, மணிவாசகர் பதிப்பகம் சென்னை, 2009.

பகுப்பு:தமிழ் இலக்கண நூல்கள்
பகுப்பு:முழுமையாகக் கிடைக்காத தமிழ் நூல்கள்
அருவந்தை

அரிசில் கிழார் கல்லாடனார் என்னும் சங்க காலப் புலவர் அம்பர் கிழான் **அருவந்தை** வள்ளலைக் கண்டு பாடினார். அவன் புலவரின் பசியையும் வறுமையையும் போக்கியதோடு புலவர்க்குப் புத்தாடை போர்த்தியும் பெருமைப்படுத்தினான். புறம் 385 கல்லாடனார் வாழ்ந்த கல்லாடம் திருவேங்கட மலைக்கு வடபால் இருந்த ஓர் ஊர் என்பது குறிப்பிடத்தக்கது.

ஆதன் தந்தை ஆந்தை என்றும், பூதன் தந்தை பூந்தை என்றும் வருவது போல அருவந்தை என்னும் பெயரும் அருவன் தந்தை என அமைந்த பெயராகும்.

## மேற்கோள்கள்

பகுப்பு:தமிழ்நாட்டில் வாழ்ந்த வள்ளல்கள்
பகுப்பு:சங்ககால அரசர்கள்
கருணாமிர்த சாகரம்

**கருணாமிர்த சாகரம்** என்பது தமிழிசையை ஆழமாக ஆய்ந்து,  தஞ்சாவூர் ராவ்சாகிப் மு. ஆபிரகாம் பண்டிதர் அவர்களால் எழுதப்பட்ட ஆய்வு நூல் ஆகும்.  இந்த நூல், கி.பி. 1917-ஆம் ஆண்டு 1346 பக்கங்களுடன் வெளிவந்தது.  12-ஆம் நூற்றாண்டில் இருந்து தேக்க நிலையில் இருந்த தமிழிசையை மீண்டும் தழைக்கும்படிச் செய்ய, இந்த நூல் உந்து சக்தியாக இருந்தது.

பல நூற்றாண்டு கால நீண்ட இடைவெளிக்குப் பிறகு, தமிழிசையின் தொன்மை வரலாற்றை, முதன்முதலாக விவரித்து வெளிவந்தமையால், தற்கால இசை நூல்களுள், இதனையே முதல் நூலாகக் கருதுகின்றனர். தமிழிசையியல் என்னும் பெருங்கடலில் பயணம் செய்வோருக்குக் ‘கருணாமிர்த சாகரம்’ ஒரு கலங்கரை விளக்கமாகும்.

## நூற்சிறப்புகள்
‘தமிழிசை பற்றித் தமிழில் ஒன்றுமில்லை’ என்று கருதிய காலம் பண்டிதரின் காலம் ஆகும்.  இதனைப் பண்டிதர், ‘'சங்கீதத்திற்குச் சங்கீத ரத்னாகரர் எழுதிய நூலே, முதல் நூலென்றும், அது சிறந்ததென்றும், தமிழ் மக்களுக்குச் சங்கீதமே தெரியாதென்றும் சொல்லுகிறார்கள்’' என்று வேதனையுடன் குறிப்-பிடுகின்றார். இக்குறையைக் போக்கும் வகையில், பல ஆண்டுகள் இசை பயின்றும் இசை நூல்களைக் கற்றும் இசையறிஞர்களோடு கலந்துரையாடியும் பழந்தமிழ்ப் பனுவல்களைத் திரட்டியும் தமிழிசை குறித்த நீண்ட வரலாற்றையும் நுணுக்கங்களையும் ஆய்ந்து அறிந்து, கருணாமிர்த சாகரத்தை வெளியிட்டார்.

## நூலமைப்பு
*இந்நூல்,நான்கு பாகங்களைக் கொண்டது. **முதற்பாகம்**, மூன்று தமிழ்ச்சங்கங்கள், குமரிக் கண்டம், கடல்கோள் ஆகியன குறித்துப் பல்வேறு சான்றுகளுடன் மிகவும் விரிவாக விளக்குகின்றது. மேலும், அக்காலத்தில் வாழ்ந்த இசைப்புலவர்களின் பெயர்ப் பட்டியல் ஒன்றும் தரப்பட்டுள்ளது.
***இரண்டாம்** பாகம் இசை இயற்பியல் குறித்தவையாகும். இதில் சுருதிகளைப் பற்றி விளக்குகின்றது. இசைக்கான சுருதிகளின் எண்ணிக்கை 24 என்றும், 22 சுருதிகள் என்னும் இசையியல் கொள்கை தவறு என்றும் பல்வேறு நிலைகளில் விவாதித்து முடிவுரைக்கின்றது.
***மூன்றாம்** பாகத்தில் தமிழிசையியல் குறித்த செய்திகள், பல கிடைக்கின்றன. பெரும் பண்கள், திறப்பண்கள், பண்ணுப் பெயர்த்தல், ஆலாபனை, முற்காலப் பிற்கால நூற்களில் கூறியுள்ள இராகங்களின் தொகை, இணை, கிளை, பகை, நட்பு என்னுமட் பொருந்திசைச் சுரங்களைக் கண்டு கொள்ளும் முறைகள் ஆகியன பற்றி சிலப்பதிகாரம், சங்க இலக்கியம் வழி நின்று விளக்கப்படுகின்றது.
***நான்காம்** பாகத்தில் இளங்கோவடிகள் குறிப்பிட்ட வட்டப்பாலை, ஆயப்பாலை, சதுரப்பாலை, திரிகோணப்பாலை குறித்தும், மாந்தன் உடலுக்கும், யாழ்வடிவுக்கும் ஓப்பீடு, யாழ் வகைகள் குறித்தும் விளக்குகின்றது.தொல்காப்பியம், சிலப்பதிகாரம், சங்க இலக்கியம், பிற இலக்கியங்கள் வழிப் பெற்ற சான்றுகளின் அடிப்படையிலும், பிறமொழி நூல்கள், வல்லுநர்களின் கருத்துகளின் அடிப்படையிலும் மிகவும் ஆழ்ந்து, ஆய்வு செய்து எழுதப்பட்டது இப்பெருநூல் ஆகும்.

## மேற்கோள்கள்


## இவற்றையும் பார்க்கவும்
* தமிழிசை ஆதாரங்கள் பட்டியல்
* பழமையான இசைநூல்களும் காலங்களும்

## வெளி இணைப்புகள்
* கருணாமிர்த சாகரம் - தமிழ் இணையக் கல்விக்கழகம்.
**இந்நூலை 1994 ஆம் ஆண்டில் அன்றில் பதிப்பகத்தால், மறுபதிப்பாக வெளியிட்டுள்ளது.

பகுப்பு:தமிழிசை ஆய்வு நூல்கள்
பகுப்பு:20 ஆம் நூற்றாண்டுத் தமிழிசை நூல்கள்